სჭვალი

სჭვალი — სამაგრი ნაკეთობა ღეროს ფორმის ექვსწახნაგიანი ან კვადრატული თავით და სპეციალური გარე ხრახნით, რომელიც ქმნის შიდა ხრახნს შემაერთებელი ნივთის ხვრელში. ასეთი სამაგრის სხვა დასახელებებია — სანტექნიკის სჭვალი, სანტექნიკის ჭანჭიკი, ექვსწახნაგა.

მისი დანიშნულებაა მასიური ნივთების ერთმანეთთან შეერთება, რომლებიც სამაგრ ნაკეთობებზე მნიშვნელოვან დატვირთვებს ახორციელებენ.

 აღწერა 
ექვსწახნაგა თავიანი სჭვლები, რომლებიც დამზადებულია ГОСТ 11473—75-ის სტანდარტის შესაბამისად (ან გერმანული სტანდარტით DIN 571,) ფართედ გამოიყენება განძელების, დაფების, ფიცრების დასამაგრებლად და სანტექნიკის ხის საფუძველზე მიმაგრებისას. სჭვალი გამოიყენება იმ შემთხვევებში, როდესაც საჭიროა დიდი ზომები, ვიდრე აქვს ჩვეულებრივ პატარა სჭვალს. მერქანზე მისამაგრებლად წინასწარ იხვრიტება სჭვლის დიამეტრის 70 %-ის ტოლი დიამეტრის ხვრელი მოჭრილი ნაწილის სიგრძეზე და სჭვლის დიამეტრის მიხედვით მისი პრიალა ნაწილის მთელ სიგრძეზე. მოეჭირება ქანჩის გასაღებით. ადრე გამოიყენებოდა ასევე სასოფლო-სამეურნეო მანქანათმშენებლობაში.

 მსგავსი სამაგრი ნაკეთობები 
альт=|thumb|სალიანდაგო სჭვალი ГОСТ 809-2014
რკინიგზის ტრანსპორტზე რელსების შპლებთან მისამაგრებლად გამოიყენება სჭვლები, რომლებსაც უწოდებენ „სალიანდაგო სჭვლებს“: ეჭირება სალიანდაგო სჭვალმომჭერით, ბენზოქანჩმომჭერით ან სალიანდაგო გასაღებით. უპირატესად გამოიყენება სალიანდაგო სჭვალის ორი სახეობა: კვადრატული ან ექვსწახნაგა თავით.

დიდი ხის კონსტრუქციების დასამაგრებლად არსებობს ეგრედ წოდებული ხრახნიანი ღეროები, თავისი ფორმით სჭვალთან მსგავსი, მხოლოდ უფრო დიდი სიგრძის და გასქელებული ყელის არ მქონე.http://traiv-komplekt.ru/catalog/samorezi/sterzhen-rezbovoj-abc-po-din-1052-dlya-derevyannih-konstruktsij.html  Резьбовой стержень, чертёжhttp://www.spax-rus.com/catalog/spaxshaft/  Резьбовой стержень, рисунок
ჩარჩო დუბელი და ფასადური დუბელი შედგება გრძელი დუბელისგან და გრძელი თვითმოსახსნელი ხრახნისგან, რომელსაც შეუძლია ქონდეს ექვსწახნაგა თავი. გამოიყენება ფანჯრების, კარებების, სხვადასხვა ხის და ლითონის კონსტრუქციების, ვენტილირებადი ფასადების დასამაგრებლად.http://www.marshmetiz.ru/catalog/123/  Рамный дюбельhttp://hanging.ru/shop/fasteners/dowel/fasad.html  Фасадные дюбеля
ანკერ-სჭვალი ან საანკერო სჭვალი, რომელსაც იყენებენ უდუბელო დამაგრებისას ქვის მასალებში, აქვს ფორმა, რომელიც გვაგონებს სჭვალს. სჭვლისგან განსხვავებით, ანკერ-სჭვალს აქვს გასქელებული ღერო და დაბალი ორშესასვლელიანი ან ერთშესასვლელიანი ხრახნი, ყელი არ არის გაფართოებული. თავის ფორმა შეიძლება იყოს ყველაზე უფრო მრავალფეროვანი: ექვსწახნაგიანი, ნახევრადწრიული, ჩაღრმავებული, ასევე შეიძლება გაგრძელდეს ქანჩით ან საკინძით.

ლიტერატურა
 Е. О. Пешков, Н. И. Фадеев Технический словарь школьника. — Москва: Учпедгиз, 1963 г. — С. 30, 31.


რესურსები ინტერნეტში




სქოლიო

კატეგორია:ხრახნიანი სამაგრი ნაკეთობები
კატეგორია:ავეჯის სამაგრი ნაკეთობები